Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 80/12/3304	Nové Mesto nad Váhom, 13.1.2014
EEČ : 2-24-2-2014

U Z N E S E N I E

Trestná vec:	obvinená XXXXX  
Prečin:	Krivé obvinenie podľa § 345 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX , Slovensko
sa v skúšobnej dobe, určenej uznesením prokurátora Okresnej prokuratúry Nové Mesto nad Váhom zo dňa 10.4.2012, spisová značka Pv 80/12/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	XXXXX v zápisnici o doplnení trestného oznámenia, vykonanej pod ČVS: ORP-942/NM-NM-2011 zo dňa 29.12.2011 v čase od 10.00 h. do 10.20 h. v jednej z kancelárií Obvodného oddelenia PZ v Novom Meste nad Váhom, Ul. Bzinská č. 1, po poučení v zmysle § 62 ods. 2 Trestného poriadku o zodpovednosti za vedomé a nepravdivé údaje a najmä o zodpovednosti za trestný čin krivého obvinenia podľa § 345 Trestného zákona a iných uviedla, že poučeniu v plnej miere porozumela a v úmysle privodiť trestné stíhanie krivo obvinila XXXXX, nar. XXXXX a XXXXX, nar. XXXXX, obaja zamestnanci XXXXX Nové Mesto nad Váhom, z toho, že zobrali peniaze, ktoré mal XXXXX, nar. XXXXX, trvale bytom XXXXX, Ul. XXXXX č. XXXXX, poslať vnúčencom XXXXX, XXXXX a XXXXX dňa 09.11.2010 v sume 1.000,- EUR poštovou poukážkou na adresu XXXXX Nové Mesto nad Váhom, oddelenie XXXXX, XXXXX a XXXXX, pričom tieto si ponechali, nedali ich matke detí, XXXXX, nar. XXXXX, trvale bytom XXXXX, pričom konanie ČVS:ORP-942/NM-NM-2011, vedené pre podozrenie z prečinu krádeže podľa § 212 ods. 1 Trestného zákona, bolo uznesením povereného príslušníka OO PZ Nové Mesto nad Váhom zo dňa 09.01.2012 odmietnuté v zmysle § 197 ods. 1 písm. d/ Trestného poriadku.

Uznesením prokurátora Okresnej prokuratúry Nové Mesto nad Váhom zo dňa 10.4.2012, spisová značka Pv 80/12/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora, sp. zn. Pv 80/12-10 zo dňa 10.04.2012, právoplatným dňa 17.04.2012, bolo proti obvinenej podmienečne zastavené trestné stíhanie pre prečin krivého obvinenia podľa § 345 ods. 1 Trestného zákona, na tom skutkovom základe, ako je uvedené vyššie.

Uznesením prokurátora bola skúšobná doba podmienečného zastavenia trestného stíhania stanovená obvinenej v trvaní 18 mesiacov, pričom začala plynúť jeho právoplatnosťou a skončila sa dňa 17.10.2013. Zároveň bolo obvinenej v zmysle § 216 ods. 4 Trestného poriadku určené v skúšobnej dobe obmedzenie spočívajúce v osobnom ospravedlnení sa poškodeným XXXXX a XXXXX.  

Po uplynutí skúšobnej doby bolo vykonané probačné šetrenie, ktorého cieľom bolo zistiť, či obvinená viedla v priebehu skúšobnej doby podmienečného zastavenia trestného stíhania riadny život a splnila v skúšobnej dobe uložené obmedzenie.

V rámci uvedeného postupu boli zabezpečené správy z Okresného úradu Nové Mesto nad Váhom, odboru všeobecnej vnútornej správy, obce XXXXX, Okresného riaditelstva PZ v Novom Meste nad Váhom, Odboru kriminálnej polície, Oddelenia všeobecnej kriminality Nové Mesto nad Váhom, ako aj odpis registra trestov obvinenej a správy od poškodených XXXXX a XXXXX, z ktorých vyplýva, že obvinená sa v priebehu probačnej doby nedopustila žiadneho protiprávneho konania vykazujúceho znaky trestného činu, resp. priestupku.

Zo správy poškodeného XXXXX zo dňa 14.11.2013 okrem iného vyplýva, že obvinená si uloženú povinnosť doposiaľ nesplnila, avšak domácnosť obvinenej služobne navštevujú z dôvodu ústavnej starostlivosti jej vnukov, pričom z kontaktov s menovanou je zrejmé, že pre nejakú formu duševnej poruchy, resp. stareckej demencie nie je plne schopná si uvedomovať realitu. V tejto súvislosti preto na splnení povinnosti zo strany obvinenej netrvá.

Zo správy poškodenej XXXXX zo dňa 18.12.2013 vyplýva, že v období od právoplatného uznesenia prokurátora do dnešného dňa si obvinená nesplnila uloženú povinnosť, t. j. osobné ospravedlnenie.
  
Napriek skutočnosti, že obvinená nesplnila uložené obmedzenie spočívajúce v osobnom ospravedlnení sa poškodeným, vzhľadom na horeuvedené správy, najmä správu od poškodeného XXXXX, ktorý v rámci plnenia služobných povinností, ako zamestnanca XXXXX, Nové Mesto nad Váhom, je v kontakte s obvinenou a vie tak objektívne posúdiť jej situáciu, konštatujem, že obvinená v priebehu skúšobnej doby viedla riadny život a napriek skutočnosti, že nesplnila uložené obmedzenie, toto nebolo tak závažného charkteru, aby nemohla byť splnená zákonná podmienka uvedená v § 217 ods. 1 Trestného poriadku, ktorá je predpokladom osvedčenia sa obvinenej.

	Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Izakovič
prokurátor